**ОПИС И СПЕЦИФИКАЦИЈA ПРЕДМЕТА, УСЛОВИ ИСПОРУКЕ ИЛИ ИЗВРШЕЊА**

Предмет јавне набавке број 05/2024-02 је набавка услуге физичко-техничког обезбеђења.

**Назив и ознака из општег речника:** по општем речнику набавки ЦПВ: 79710000 – услуге обезбеђења.

Понуђена услуга мора у свим аспектима одговарати захтевима Наручиоца и мора бити у складу са датом техничком спецификацијом.

**Рок извршења** услуга је 12 месеци. Оквирни период у коме ће се пружати услуге је 09. март 2024. године, до 08. марта 2025. године.

**Место извршења услуга** је комплекс Аква парка у Дољевцу.

Услуге физичко-техничког обезбеђења обухватају следеће активности:

1) Пружање услуга обезбеђења запослених и других лица која бораве у комплексу Аква парка у Дољевцу.

2) Обезбеђење објекта, имовине и пословања комплекса Аква парка у Дољевцу oд:

• недозвољеног приступа у просторије и објекте који се обезбеђују;

• изношења, односно отуђења и неовлашћеног коришћења штићених предмета;

• уношења оружја, експлозивних, радиоактивних, токсичних и других опасних предмета и материја;

• провала, диверзија и насилног напада на објекат или одузимање предмета;

3) Преузимање проактивних и реактивних мера заштите за несметано одвијање пословних процеса и у циљу спречавања штетних догађаја;

4) Предузимање реактивних мера заштите у случају откривања кривичног дела или других негативних појава у вези с безбедношћу (обавештење полиције, руководиоца Аква парка и сл.).

5) Обављање предметних послова у складу са Законом, домаћим и међународним стандардима за предметну услугу.

6) Спровођење директних активности на имплементацији одредаба Правилника о начину коришћења Аква парка у Дољевцу

7) Противпожарно обезбеђење које подразумева:

• Оспособљеност за руковање апаратима, уређајима и средствима за гашење пожара,

• Предузимање проактивних мера заштите у циљу спречавања да се пожар догоди,

• Предузимање реактивних мера заштите у циљу спречавања настанка штетних последица од пожара на запослене, друга лица (која бораве у објекту отворених спортских базена), имовину и пословање,

• Обавештавање најближе ватрогасне јединице и руководиоца комплекса о избијању пожара и учешће у гашењу и отклањању последица пожара,

• Обављање других послова из области заштите од пожара у складу са законом, домаћим и међународним стандардима за предметну услугу.

**Извршиоци које Понуђач ангажује морају да поседују**:

• Лиценцу за службенике физичког обезбеђења коју издаје МУП Србије почев од 01.01.2017. године, сходно Закону о приватном обезбеђењу ("Сл. гласник РС", бр. 104/2013, 42/2015 и 87/2018)

• Лекарско уверење да је лице способно да обавља послове физичког обезбеђења (не старије од 6 месеци).

• Уверење надлежног суда да извршилац није правоснажно осуђиван нити да се против њега води кривични поступак;

• Сертификат о успешно завршеној обуци за физичко обезбеђење,

• Уверење о положеном стручном испиту за послове заштите од пожара.

Ангажовани извршиоци у објекту за време вршења услуге морају да носе униформу са уочљивом ознаком радника обезбеђења.

Понуђач је у обавези да након потписивања уговора достави податке о лицу (име, презиме, звање и бр. телефона представника понуђача) које је задужено за сарадњу са одговорним лицем Наручиоца.

* **Квалитет**: У складу са правилима струке и важећим прописима Републике Србије
* **Начин спровођења контроле и обезбеђења гаранције квалитета:** У складу са Техничком спецификацијом, конкурсном докуметацијом и моделом уговора.

**Место извршења услуга** је комплекс Аква парка у Дољевцу **и то 1 позиција 24 часа, у периоду од 09. марта 2024. године, до 08. марта 2025. године (оквирно 365 дана) са најмање 4 извршиоца и 2 позиција за време трајања летње сезоне до 08.06.2024. до 08.09.2024. године (оквирно 93 дана) у периоду од 11:00 часова до 19:00 часова, 1 извршилац.**

**Укупан број радних сати:**

* За позицију 1 од минимум 4 извршилаца: **8760 сати**
* За позицију 2 за 1 извршиоца: **744 сати**

**УКУПНО: 9504 сати**

 Укупан број сати је дат оквирно, тако да Наручилац задржава право измене у зависности од исказаних потреба, а све у складу са процесом рада, о чему ће понуђач бити благовремено обавештен од стране Наручиоца.

 Понуђач је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму.

Рок важења менице за испуњење уговоних обавеза је док траје уговорна обавеза.

Наручилац ће уновчити меницу уколико понуђач не испуњава уговорне обавезе које се односе на испуњење уговорних обавеза.